**Poročilo o izmenjavi na Karel de Grote v Antwerpnu, drugi semester 2022**

Z izmenjavo sem bila izjemno zadovoljna, vse od predmetov, profesorjev in sošolcev. Imela sem redna predavanja v angleščini, vendar ni nujno, da vsak dan, imeli smo namreč veliko prostega časa (okoli 2 tedna v aprilu, predavanja se zaključijo konec maja). Študij je bil kakovosten, po mojem mnenju je bilo ocenjevanje malenkost težje kakor v Sloveniji. Profesorji so bili zelo razumevajoči, odprti za pogovor in sodelovanje. Predmeti so bili vsi zanimivi, predmet, ki mi je bil najmanj všeč, je bil Migration and superdiversity, vendar zgolj zaradi profesorja in ocenjevanja, saj je po mnenju mnogih ocenjeval pretežko.

Belgija je občutno dražja kakor Slovenija, kar se tiče restavracij. Vendar imajo Lidl in Aldi, kjer priporočam nakupe. Javni prevoz pa je poceni in lahko do 26. leta potuješ kamor koli v Belgiji za samo 6,60 EUR (če greš z vlakom). Za namestitev bi rekla, da je potrebno imeti okoli 500 EUR na mesec, vendar če si najdeš kaj malo izven centra, je cena nižja. Priporočam pa, da se iskanje sobe/stanovanja začne čim prej. Faks je precej večji od FSD-ja, vendar se ni težko znajti, so table, ki te usmerjajo. Ne sprejme pa veliko tujih študentov, naša skupina je bila edina na tem faksu, zato smo se kot skupina tudi bolj povezali, za druženje z domačimi študenti pa sama nisem začutila preveč priložnosti. Mesto je ravno prav veliko, povsod se da tudi peš, veliko je tramvajev, zato je iti okoli mesta enostavno. Obšolske dejavnosti so bile organizirane, ponudili so nam možnosti, da se udeležimo dveh izletov (Gent in Rotterdam), prav tako je veliko športnih aktivnosti, ki so zastonj, če kupite Sportsticker za okoli 20 EUR.
Študentom priporočam, da si prej privarčujete kar nekaj denarja, saj je možnosti za potovanja veliko, ker imate na voljo veliko prostega časa.

Dovoljujem objavo elektronskega naslova

julija.vozelj@gmail.com